stanford-oval/wikipedia huggingface dataset:
วัดพุทธาราม (ประเทศฟินแลนด์)
ที่ตั้ง

วัดพุทธาราม (Watbuddharama Finland) วัดไทยในประเทศฟินแลนด์ ตั้งอยู่ที่ เลขที่ 25 อัลโลคนเตีย นูรวียารวี ฟินแลนด์ 05450 [Aallokontie 25 05450 Nurmijärvi]
วัดพุทธารามเป็นวัดในพระพุทธศาสนา ตั้งอยู่ที่เมืองนูรวียารวี (Nurmijärvi) อยู่ห่างจากเมืองหลวง กรุงเฮลซิงกิ (Helsinki) ประมาณ 50 กิโลเมตร อยู่ในชนบทที่สงบ ใกล้ถนนหมายเลข 45 ระหว่างเมือง ฮือวินกา (Hyvinkää) และ วันตา (Vantaa)
วัดแห่งนี้เปิดรับสำหรับทุกคน ทั้งชาวไทยพุทธ ที่อยู่ที่ฟินแลนด์ หรือ ชาวพุทธจากชาติอื่นๆ และรวมถึงผู้ที่ไม่ได้นับถือพระพุทธศาสนา ชาวฟินแลนด์ หรือชาวต่างชาติ สามารถมาเยี่ยมชม หรือสนทนาธรรมได้
เมื่อวันที่ 17 สิงหาคม พ.ศ.2560 วัดเริ่มการก่อสร้างศาลาหลังใหม่ โดยบริษัทฮองก้า (Honka) ศาลาเป็นไม้ทั้งหลัง มีขนาด 13×31 เมตร มีพื้นที่ใช้สอยภายในรวม 400 ตารางเมตร และสามารถจุคนได้ประมาณ 250 คน ใช้งบประมาณในการก่อสร้างประมาณ 1.1 ล้านยูโร
ศาลาแห่งนี้ได้เปิดใช้งานครั้งแรกในช่วงเดือนเมษายน ปี พ.ศ.2562 สำหรับงานสงกรานต์ ปีใหม่ไทย
ชุมชนชาวไทยมีจำนวนมากในประเทศฟินแลนด์ ประมาณ 10000 คน แต่วัดมีจำนวนสมาชิก 2000 คน จากทุกสัญชาติ
ชาวพุทธสามารถมาสวดมนต์และทำสมาธิ โดยมาพักอยู่ที่วัดหลายๆวันได้ ที่วัดมีที่นอน ครัว ห้องสุขาห้องอาบน้ำ ทุกอย่าง อำนวยความสะดวก สำหรับผู้ที่มาปฏิบัติธรรม
พระมหานวล ชำนาญรัมย์ เจ้าอาวาสวัด และคุณปรานอม เฮโนเนน ประธานสมาคมชาวพุทธฟิน-ไทยในฟินแลนด์
ลำดับเจ้าอาวาส/พระธรรมทูต

พระครูศรีญาณวิเทศ (นวล วณฺณวฑฺฒโก) (ตั้งแต่ พ.ศ. 2542-ปัจจุบัน)
แหล่งข้อมูลอื่น

วัดพุทธาราม วัดไทยในฟินแลนด์ เก็บถาวร 2010-12-30 ที่ เวย์แบ็กแมชชีน
วัดพุทธาราม ฟินแลนด์[ลิงก์เสีย]
วัดไทยในฟินแลนด์ ดินแดนแห่งซาวน่าและมือถือ Nokia โดย โมไนย พจน์ เก็บถาวร 2009-08-25 ที่ เวย์แบ็กแมชชีน
หวัง จื่ออี้

| หวัง จื่ออี้ |
| --- | --- |
เกิด: หวัง จื่ออี้  (1996-07-13) 13 กรกฎาคม ค.ศ. 1996 (28 ปี) ซานซี, จีน
สัญชาติ: ชาวจีน
อาชีพ: นักร้อง แร็ปเปอร์
ปีปฏิบัติงาน: ค.ศ. 2018–ปัจจุบัน
อาชีพทางดนตรี
แนวเพลง: ซีป็อป
เครื่องดนตรี: ร้องนำ
ช่วงปี: ค.ศ. 2018–ปัจจุบัน
ค่ายเพลง: Simply Joy Music
สมาชิกของ: BBT
อดีตสมาชิก: Nine Percent
 นักดนตรี
หวัง จื่ออี้ (จีน: 王子异; เกิด 13 กรกฎาคม ค.ศ. 1996) หรือที่รู้จักกันในชื่อ Boogie เป็นแร็ปเปอร์ นักเต้น และนักร้องชาวจีน เขาเป็นสมาชิกของกลุ่มศิลปินซีป็อปชื่อ BBT และอดีตสมาชิกของกลุ่มศิลปินจีนชื่อ ไนน์เปอร์เซนต์
เขาเข้าร่วมแข่งขันในรายการเซอร์ไววัลไอดอล ไอดอลโปรดิวเซอร์ ในฐานะเด็กฝึกของค่าย Simply Joy Music โดยเขาจบการแข่งขันในอันดับที่เจ็ด และได้เดบิวต์เป็นสมาชิกของไนน์เปอร์เซนต์  ซึ่งกลุ่มประสบความสำเร็จอย่างมากในจีนและมีกำหนดโปรโมตเป็นเวลา 18 เดือน
หลังจากกลุ่มจัดคอนเสิร์ตอำลาครั้งสุดท้ายเมื่อวันที่ 12 ตุลาคม ค.ศ. 2019 ที่กว่างโจว หวัง จื่ออี้ ได้เดินหน้าทำงานในฐานะศิลปินเดี่ยวต่อไป
ผลงานการแสดง > ละครโทรทัศน์

| ปี | ชื่อภาษาอังกฤษ | ชื่อภาษาจีน | บทบาท | หมายเหตุ | อ้างอิง |
| --- | --- | --- | --- | --- | --- |
| 2020 | iPartment 5 | 爱情公寓5 |  | แขกรับเชิญ |  |
| 2020 | We Are All Alone | 怪你过分美丽 | ซู่ หลิง | iQIYI |  |
| 2022 | Why Women Love | 不会恋爱的我们 | กู่ เจีย ซิน | Youku |  |
| รอประกาศ | The Ingenious One | 云襄传 |  |  |  |
| รอประกาศ | Hello, My Love | 芳心荡漾 |  |  |  |
| รอประกาศ | Hello Beautiful Life | 心想事成 | หยู เฟย |  |  |
คณะศึกษาศาสตร์ มหาวิทยาลัยสงขลานครินทร์

| --- | --- |
Faculty of Education, Prince of Songkla University

สถาปนา: พ.ศ. 2510; 58 ปีที่แล้ว (2510)
สังกัดการศึกษา: มหาวิทยาลัยสงขลานครินทร์
คณบดี: อาฟีฟี ลาเต๊ะ
ที่อยู่: วิทยาเขตปัตตานี เลขที่ 181 หมู่ที่ 6 ถนนเจริญประดิษฐ์ ตำบลรูสะมิแล อำเภอเมืองปัตตานี จังหวัดปัตตานี 94000
สี:   สีแสด
เว็บไซต์: edu.psu.ac.th

คณะศึกษาศาสตร์ มหาวิทยาลัยสงขลานครินทร์ เป็นคณะลำดับที่ 2 ต่อจากคณะวิศวกรรมศาสตร์ มหาวิทยาลัยสงขลานครินทร์ เปิดรับนักศึกษารุ่นแรกเมื่อ พ.ศ. 2511
ประวัติ

มหาวิทยาลัยสงขลานครินทร์ ได้รับอนุมัติให้จัดตั้งเมื่อ พ.ศ. 2509 โดยมีคณะวิศวกรรมศาสตร์เป็นคณะแรก ที่เปิดสอนในปี พ.ศ. 2510 โดยใช้อาคารเรียน ของคณะวิทยาศาสตร์การแพทย์ มหาวิทยาลัยมหิดล กรุงเทพมหานคร ต่อมา คณะศึกษาศาสตร์ ได้เปิดสอนเป็นคณะที่สอง เมื่อปีที่ พ.ศ. 2511 รับนักศึกษารุ่นแรก จำนวน 60 คน เป็นนักศึกษาสาขาวิทยาศาสตร์ จำนวน 35 คน และสาขาศิลปศาสตร์ จำนวน 25 คน ใช้อาคารเรียนร่วมกับคณะวิศวกรรมศาสตร์ ที่กรุงเทพมหานคร ต่อมาได้ย้ายมาเรียนที่ ตำบลรูสะมิแล อำเภอเมือง จังหวัดปัตตานี เมื่อวันที่ 9 พฤศจิกายน 2511 (ซึ่งมหาวิทยาลัยได้กำหนด วันดังกล่าว เป็น วันรูสะมิแล) มีอาจารย์จำนวน 11 คน โดยมี ศาสตราจารย์นพ ปาลกะวงศ์ ณ อยุธยา เป็นคณบดีคนแรก คณะศึกษาศาสตร์ นับเป็นคณะแรกของมหาวิทยาลัยสงขลานครินทร์ ที่เปิดสอน ในภาคใต้
ในระยะแรก คณะศึกษาศาสตร์ มีวัตถุประสงค์ผลิตครูระดับปริญญาตรี ที่สอน ระดับมัธยมศึกษา ในเขต 14 จังหวัดภาคใต้ และเพื่อ ขยายการศึกษาระดับอุดมศึกษา ในวิชาการศึกษา ออกไปสู่ส่วนภูมิภาคให้สอดคล้อง กับนโยบายของรัฐ ตามแผนพัฒนาภาคใต้ พร้อมกันนั้นจะร่วมมือกับชุมชนในการปรับปรุงการศึกษา และยกระดับวิทยฐานะ ของครูอาจารย์ให้สูงขึ้นด้วย ปีการศึกษา 2511 เป็นปีแรกที่ คณะศึกษาศาสตร์ เปิดทำการสอน ในสาขาวิชาเอกคณิตศาสตร์ วิทยาศาสตร์ทั่วไป ภาษาอังกฤษ ภาษาไทยและสังคมศาสตร์ ต่อมาคณะศึกษาศาสตร์ ขยายภารกิจเพื่อตอบสนอง ความต้องการของสังคม ตามศักยภาพและความพร้อม
ทำเนียบคณบดี

| คณบดี | ระยะเวลาดำรงตำแหน่ง |
| --- | --- |
1. ศ.ดร.นพ ปาลกะวงศ์ ณ อยุธยา: พ.ศ. 2511 - 2515
2. ศ.จำเริญ เจตนเสน: พ.ศ. 2515 - 2517 และ พ.ศ. 2523 - 2527
3. รศ.ดร.ชำนาญ ณ สงขลา: พ.ศ. 2517 - 2521
4. ผศ.ปรีชา ป้องภัย: พ.ศ. 2521 - 2523
5. รศ.ดร.วัน เดชพิชัย: พ.ศ. 2527 - 2531
6. รศ.ดร.ไสว เลี่ยมแก้ว: พ.ศ. 2531 - 2535
7. ผศ.ดร.อนันต์ ทิพยรัตน์: พ.ศ. 2535 - 2539
8. ผศ.ดร.วิรัตน์ ธรรมาภรณ์: พ.ศ. 2539 - 2543
9. รศ.ดร.สุวิมล เขี้ยวแก้ว: พ.ศ. 2543 - 2547
10. ผศ.ดร.วสันต์ อติศัพท์: พ.ศ. 2547 - 2551
11. รศ.ดร.ชุมศักดิ์ อินทร์รักษ์: พ.ศ. 2551 - 2554
12. ผศ.สมปอง ทองผ่อง (รักษาการ): พ.ศ. 2554 - 2554 (4 เดือน)
13. ผศ.ดร.ณัฐวิทย์ พจนตันติ: พ.ศ. 2554 - 2558
14. รศ.ดร.เอกรินทร์ สังข์ทอง: พ.ศ. 2558 - 2565 ( 2 สมัย)
15. รศ.ดร.อาฟีฟี ลาเต๊ะ: พ.ศ. 2566 - ปัจจุบัน
คณะผู้บริหาร

| 0 | 1 | 2 |
| --- | --- | --- |
คณะผู้บริหารคณะศึกษาศาสตร์
| รายชื่อ | ตำแหน่ง |  |
| 1. รองศาสตราจารย์ ดร.เอกรินทร์ สังข์ทอง | คณบดี |  |
| 2. ผู้ช่วยศาสตราจารย์ ดร.เครือศรี วิเศษสุวรรณภูมิ | รองคณบดีฝ่ายโรงเรียนอนุบาลสาธิต มหาวิทยาลัยสงขลานครินทร์ |  |
| 3. อาจารย์ ดร.เรชา ชูสุวรรณ | รองคณบดีฝ่ายบริหารและทรัพยากรบุคคล |  |
| 4. อาจารย์ ดร.วรภาคย์ ไมตรีพันธ์ | รองคณบดีฝ่ายบัณฑิต นวัตกรรมและวิเทศสัมพันธ์ |  |
| 5. อาจารย์จารึก อรรถสงเคราะห์ | รองคณบดีฝ่ายพัฒนานักศึกษาและกิจการพิเศษ |  |
| 6. ผู้ช่วยศาสตราจารย์ ว่าที่ร้อยตรีหญิง ดร.ธินัฐดา พิมพ์พวง | ผู้ช่วยคณบดีฝ่ายวิจัยและประกันคุณภาพ |  |
| 7. ผู้ช่วยศาสตราจารย์ ดร.ณัฏฐพงศ์ กาญจนฉายา | ผู้ช่วยคณบดีฝ่ายพัฒนานักศึกษาและเทคโนโลยีสารสนเทศ |  |
| 8. อาจารย์ตูแวยูโซะ กูจิ | ผู้ช่วยคณบดีฝ่ายฝึกประสบการณ์วิชาชีพ |  |
| 9. อาจารย์ปานใจ แสงศิลา | ผู้ช่วยคณบดีฝ่ายโรงเรียนอนุบาลสาธิต มหาวิทยาลัยสงขลานครินทร์ |  |
| 10. นางพึงใจ ปราโมทย์อนันต์ | เลขานุการคณะ |  |
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรศึกษาศาสตรบัณฑิต สาขาพลศึกษา  สาขาศิลปศึกษา  สาขาสุขศึกษา  สาขาเทคโนโลยีดิจิทัลและสื่อสารการศึกษา  สาขาจิตวิทยาการศึกษาและการแนะแนว  สาขาการประถมศึกษา  สาขาการศึกษาปฐมวัย  สาขาสังคมศึกษา  สาขาเทคโนโลยีสารสนเทศและการประเมินทางการศึกษา หลักสูตรศึกษาศาสตรบัณฑิต (การสอนภาษา)  สาขาภาษาไทย  สาขาภาษาอังกฤษ หลักสูตรศึกษาศาสตรบัณฑิต (การจัดการเรียนรู้วิทยาศาสตร์-คณิตศาสตร์) สาขาคณิตศาสตร์  สาขาเคมี  สาขาฟิสิกส์  สาขาชีววิทยา  สาขาวิทยาศาสตร์ทั่วไป หลักสูตรวิทยาศาสตรบัณฑิต สาขาจิตวิทยาคลินิก |  หลักสูตรศึกษาศาสตรมหาบัณฑิต  สาขาหลักสูตรและการสอน  สาขาการวิจัยและประเมิน  สาขาเทคโนโลยีและนวัตกรรมเพื่อการเรียนรู้  สาขาการบริหารการศึกษา  สาขาการสอนวิทยาศาสตร์และคณิตศาสตร์ หลักสูตรศิลปศาสตรมหาบัณฑิต  สาขาจิตวิทยา |  หลักสูตรศึกษาศาสตรดุษฎีบัณฑิต สาขาการบริหารการศึกษา หลักสูตรปรัชญาดุษฎีบัณฑิต สาขาเทคโนโลยีและนวัตกรรมเพื่อการเรียนรู้ |
แหล่งข้อมูลอื่น

เว็บไซต์ทางการ
| ด ค กรายชื่อคณะศึกษาศาสตร์และครุศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ (ศึกษาศาสตร์) • เกษตรศาสตร์ (ศึกษาศาสตร์และพัฒนศาสตร์) • ขอนแก่น (ศึกษาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง •  ทักษิณ • ธรรมศาสตร์ • บูรพา • พะเยา • มหาจุฬาลงกรณราชวิทยาลัย • มหามกุฏราชวิทยาลัย • มหิดล • วลัยลักษณ์ • ศรีนครินทรวิโรฒ • ศิลปากร • สงขลานครินทร์ • สวนดุสิต |  |
| มหาวิทยาลัยราชภัฏ | กาญจนบุรี • กำแพงเพชร • จันทรเกษม • ชัยภูมิ • เชียงราย • เชียงใหม่ • เทพสตรี • ธนบุรี • นครปฐม • นครราชสีมา • นครศรีธรรมราช • นครสวรรค์ • บ้านสมเด็จเจ้าพระยา • บุรีรัมย์ • พระนคร • พระนครศรีอยุธยา • พิบูลสงคราม • เพชรบุรี • เพชรบูรณ์ • ภูเก็ต • มหาสารคาม • ยะลา • ร้อยเอ็ด • ราชนครินทร์ • รำไพพรรณี • ลำปาง • เลย • วไลยอลงกรณ์ ในพระบรมราชูปถัมภ์ • ศรีสะเกษ • สกลนคร • สงขลา • สวนสุนันทา • สุราษฎร์ธานี • สุรินทร์ • หมู่บ้านจอมบึง • อุดรธานี • อุตรดิตถ์ • อุบลราชธานี |  |
| สถาบันอุดมศึกษาเอกชน | กรุงเทพธนบุรี • การจัดการปัญญาภิวัฒน์ • การจัดการและเทคโนโลยีอีสเทิร์น • นานาชาติเซนต์เทเรซา • พิชญบัณฑิต • ฟาฏอนี • ฟาร์อีสเทอร์น • ภาคตะวันออกเฉียงเหนือ • รังสิต • วงษ์ชวลิตกุล • สันตพล • หาดใหญ่ • อาศรมศิลป์ • บัณฑิตเอเซีย |  |
| สถาบันการศึกษาเฉพาะทาง   นอกสังกัดกระทรวงศึกษาธิการ | การกีฬาแห่งชาติ • บัณฑิตพัฒนศิลป์ |  |
รายชื่อ • หมวดหมู่ • โครงการ • สถานีย่อย
กาจบัณฑิต จำปาศิลป์

| กาจบัณฑิต จำปาศิลป์ |
| --- | --- |
ชื่อเกิด: กาจบัณฑิต จำปาศิลป์
ฉายา: ไรอัล
เกิด: 24 มกราคม พ.ศ. 2546 (22 ปี) เขตบางกะปิ กรุงเทพมหานคร ประเทศไทย
แนวเพลง: ลูกทุ่ง
อาชีพ: นักร้อง นักแสดง
เครื่องดนตรี: เสียงร้อง
ช่วงปี: พ.ศ. 2565 - ปัจจุบัน
ค่ายเพลง: ยุ้งข้าวเรคคอร์ด (พ.ศ. 2565 - ปัจจุบัน)
กาจบัณฑิต จำปาศิลป์ (เกิด 24 มกราคม พ.ศ. 2546) ชื่อเล่น ไรอัล หรือที่รู้จักกันในชื่อ ไรอัล กาจบัณฑิต เป็นนักร้องลูกทุ่งชายชาวไทย และเป็นที่รู้จักในฐานะผู้เข้าประกวดรายการไมค์หมดหนี้ ช่องเวิร์คพอยท์ทีวี โดยปัจจุบันเป็นศิลปินในสังกัดยุ้งข้าวเรคคอร์ด
ประวัติและการศึกษา

กาจบัณฑิต จำปาศิลป์ เกิดเมื่อวันศุกร์ที่ 24 มกราคม พ.ศ. 2546 เป็นบุตรชายคนโตของครอบครัว และมีน้องชายอีก 1 คน สำเร็จการศึกษาจากโรงเรียนบางกะปิ ปัจจุบันเรียนอยู่ชั้นปีที่ 3 คณะวิทยาศาสตร์ มหาวิทยาลัยราชภัฏจันทรเกษม
รางวัลที่ได้รับ

รางวัลเชิดชูเกียรติ ลูกที่มีความกตัญญูกตเวทีอย่างสูงต่อแม่ ในงานวันแม่แห่งชาติ ประจำปี 2565 จากสมาคมสภาสังคมสงเคราะห์แห่งประเทศไทย
ศิลปินชายยอดนิยม 2022 คลื่นวิทยุลูกทุ่งเน็ตเวิร์ก - ลูกทุ่งเน็ตเวิร์ก เรดิโอ อวอร์ด
รางวัล COVER เพลงลูกทุ่งชายยอดนิยม จาก คมชัดลึกลูกทุ่ง Awards' 65
ลูกทุ่งดาวรุ่งยอดนิยม จาก คมชัดลึกลูกทุ่ง Awards' 65
รางวัลเชิดชูเกียรติเยาวชนต้นแบบแห่งปี 2022-2023 สาขาศิลปินนักร้อง
Sanook สุดจัด ที่สุดแห่งปี 2023 สาขานักร้องลูกทุ่งยอดนิยม
ศิลปินลูกทุ่งแห่งปี 2024 จาก MAYA TV AWARDS 2024
สุดยอดคนบันเทิงแห่งปี จาก THAILAND TOP VOTE 2024 - จัดโดย MCOT และ ไปรษณีย์ไทย
ผลงาน > เพลง

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับซิงเกิล | ชื่อเพลง | ผู้ประพันธ์เพลง | ผู้เรียบเรียง | วันที่ปล่อยเพลง | หมายเหตุ |
| 1st | รักเก่าข้างกองฟาง | ป.แปลงยาว | อ.โต แอ๊ปแต้ | 30 มิถุนายน พ.ศ. 2565 |  |
| 2nd | ฉันรักเพลงลูกทุ่ง* | โก๋ ลำลูกกา (ทำนอง: ลาวดำเนินทราย) | โช้ย ลั่นทุ่ง | 8 สิงหาคม พ.ศ. 2565 |  |
| 3rd | แรงใจหน้าจอ | โก๋ ลำลูกกา,กึ๋อ บางกรวย | โช้ย ลั่นทุ่ง | 23 ตุลาคม พ.ศ. 2565 |  |
| 4th | หยุดเสียใจไว้ที่ฉัน | ป.แปลงยาว | อ.ต่อ บุรีรัมย์ | 10 มกราคม พ.ศ. 2566 | เกือบจะเป็นซิงเกิ้ลแรกของไรอัล |
| 5th | ติด ร. วิชาหัวใจ | ศรัณวิชญ์ ศิริสุวรรณฤๅชา | เต็มถัง | 24 มีนาคม พ.ศ. 2566 |  |
| 6th | รวย ๆ ปัง ๆ | โก๋ ลำลูกกา | โช้ย ลั่นทุ่ง | 4 กันยายน พ.ศ. 2566 |  |
| 7th | แด่ลมใต้ปีก | คำร้อง:ประภาส ชลศรานนท์  ทำนอง:สุระชัย บุญแต่ง,จักรพัฒน์ เอี่ยมหนุน | จักรพัฒน์ เอี่ยมหนุน | 21 ธันวาคม พ.ศ. 2566 | ไม่มี Music Video |

*2nd Single เป็นเพลงประกอบรายการ ชิงช้าสวรรค์
ผลงาน > เพลงในฐานะซับยูนิต RSF (ไรอัล ซัน ฟอร์ม)

| ลำดับซิงเกิล | ชื่อเพลง | ผู้ประพันธ์เพลง | ผู้เรียบเรียง | วันที่ปล่อยเพลง | หมายเหตุ |
| --- | --- | --- | --- | --- | --- |
| 1st | ลูกทุ่งเลขท้าย | ย้อย ศิษย์โก๋ | รัฐกรณ์ โกมล | 25 ธันวาคม พ.ศ. 2565 |  |
| 2nd | ช็อตฟีล | กื๋อ บางกรวย | รัฐกรณ์ โกมล | 5 ตุลาคม พ.ศ. 2566 | ไม่มี Music Video |
| 3rd | ตัวตึง | กื๋อ บางกรวย | รัฐกรณ์ โกมล | 1 ตุลาคม พ.ศ. 2567 |  |
ผลงาน > เพลงประกอบละคร

| ลำดับซิงเกิ้ล | ชื่อเพลง | ประกอบละคร | ผู้ประพันธ์เพลง | ผู้เรียบเรียง | วันที่ปล่อยเพลง | หมายเหตุ |
| --- | --- | --- | --- | --- | --- | --- |
| 1st ost. | รักคือความเชื่อใจ | ผู้ใหญ่ลี ศรีบานเย็น | เนื้อร้อง: ประภาส ชลศรานนท์ ทำนอง: จักรพัฒน์ เอี่ยมหนุน | ธงชัย ถาวรโชติ | 10 กรกฎาคม พ.ศ. 2566 | เดิมเป็นเพลงของ ก้อง สหรัถ ประกอบละครซิตคอม ออฟฟิตพิชิตใจ |
| 2nd Ost. | เพลงลำคำเขื่อนแก้ว | เพลงลำคำเขื่อนแก้ว | จรัญ บ้านเพลงพิณ | แผน ลุมพุก | 20 ตุลาคม พ.ศ. 2567 | ร้องร่วมกับ ซี ศิวัฒน์ ซัน วงศธร และ ฟอร์ม ชลพิพรรธน์ |
| 3rd Ost. | ไปดวงจันทร์ ไม่ปันดวงใจ | เพลงลำคำเขื่อนแก้ว | ศรัณวิชญ์ ศิริสุวรรณฤาชา | อ.กิตติศักดิ์ สายน้ำทิพย์ | 25 ธันวาคม พ.ศ. 2567 | เดิมปล่อยวันที่ 22 ธันวาคม 2567 แต่เนื่องจากเกิดเหตุขัดข้องทางเทคนิคและโปรเจคของช่อง YouTube ยุ้งข้าวเรคคอร์ด จึงเลื่อนปล่อยเพลง 3 วัน |
ผลงาน > เพลงคอลแลปร่วม

| ลำดับซิงเกิ้ล | ชื่อเพลง | คอลแลปร่วม | ผู้ประพันธ์เพลง | ผู้เรียบเรียง | วันที่ปล่อย | หมายเหตุ |
| --- | --- | --- | --- | --- | --- | --- |
| 1st Collab. | หมอดูหมอใจ | อุ๋งอิ๋ง เพชรบ้านแพง | คำร้อง : ศุภศิลป์  ทำนอง : สุระชัย บุญแต่ง | โช้ย ลั่นทุ่ง | 31 มกราคม พ.ศ. 2568 |  |
ผลงาน > ละครโทรทัศน์

| ปี | เรื่อง | บทบาท | เวลาออกอากาศ | สถานีออกอากาศ |
| --- | --- | --- | --- | --- |
| 2567 | เพลงลำคำเขื่อนแก้ว | วันเสาร์ | เสาร์-อาทิตย์ 11:00น. | ช่องเวิร์คพอยท์ |
ผลงาน > รายการโทรทัศน์

ไมค์หมดหนี้ เสี่ยงโชค (ในฐานะรุ่นพี่ โชว์เปิดศึก และร้องเพลงชิงดาวร่วมกับผู้เข้าแข่งขัน)
MASK SINGER 12 (หน้ากากทีเรีกซ์ รอบ Hidden Mask)
แฟนด้อมพันธุ์แท้ (มาในฐานะเจ้าของหัวข้อ)
ไมค์หมดหนี้ มหาโชค (ในฐานะไรอัลแฟมิลี่ และ ใส่แบงค์เปล่าในร้องแลกโชค)
ผลงาน > ผลงานอื่นๆ

All Magazine Vol.17 Isuue 09 January 2023 (ร่วมกับซัน วงศธร และ ฟอร์ม ชลพิพรรธน์)
นิตยสาร RIZZmagazine No.07
คอนเสิร์ต

คอนเสิร์ตลูกทุ่งไมค์ทอง สิงห์ปาร์ค เชียงราย 22-23 ตุลาคม พ.ศ. 2565
ดัชมิลค์พาม่วนคอนเสิร์ต ไมค์ม่วนซื่น ร้องเล่นเต้นสะบัด ตลาด ชิค ชิค มาร์เก็ต จ.หนองคาย 10 มิถุนายน พ.ศ. 2566
ดัชมิลค์พาม่วนคอนเสิร์ต ไมค์ม่วนซื่น ร้องเล่นเต้นสะบัด โรบินสันไลฟ์สไตล์ จังหวัดสุรินทร์ 15 กรกฎาคม พ.ศ. 2566
ดัชมิลค์พาม่วนคอนเสิร์ต ไมค์ม่วนซื่น ร้องเล่นเต้นสะบัด ตลาดนินจาอมตะ จ.ชลบุรี 5 สิงหาคม พ.ศ. 2566
คอนเสิร์ต คุณพระช่วย สำแดงสด ๑๑ ชีพจรลงเท้า โรงละครเคแบงก์สยามพิฆเนศ ชั้น 7 สยามสแควร์วัน 12-14 สิงหาคม พ.ศ. 2566
ดัชมิลค์พาม่วนคอนเสิร์ต ไมค์ม่วนซื่น ร้องเล่นเต้นสะบัด ตลาดบ้านฟ้า เลอ มาร์เช่ ลำลูกกา คลอง 6 จังหวัดปทุมธานี 26 สิงหาคม พ.ศ. 2566
แลคตาซอย ภูมิใจเสนอ ไรอัล ซัน ฟอร์ม คอนเสิร์ต โรงละครเคแบงก์สยามพิฆเนศ ชั้น 7 สยามสแควร์วัน 1 มิถุนายน 2567 (สองรอบการแสดง)
เครื่องปรับอากาศ แคร์เรีย ภูมิใจเสนอ คอนเสิร์ต คุณพระช่วย สำแดงสด Thai Hub ไทยหาบ อาหาร・เยียวยา・ภูษา・สัญจร โรงละครเคแบงก์สยามพิฆเนศ ชั้น 7 สยามสแควร์วัน 5-7-8 ธันวาคม พ.ศ. 2567
แหล่งข้อมูลอื่น

กาจบัณฑิต จำปาศิลป์ ที่เฟซบุ๊ก
กาจบัณฑิต จำปาศิลป์ ที่อินสตาแกรม
โรงเรียนอนุบาลนครศรีธรรมราช "ณ นครอุทิศ"

| โรงเรียนอนุบาลนครศรีธรรมราช   "ณ นครอุทิศ" |
| --- | --- |
Anuban Nakhon Si Thammarat "Na Nakhon Utit" School
ที่ตั้ง

716 ถนนราชดำเนิน ตำบลคลัง อำเภอเมืองนครศรีธรรมราช จังหวัดนครศรีธรรมราช 80000
ข้อมูล
คติพจน์: ประพฤติงาม ความรู้ดี   มีอนามัย ใจสู้งาน บริการสังคม
สถาปนา: พ.ศ. 2486
หน่วยงานกำกับ: สำนักงานเขตพื้นที่การศึกษาประถมศึกษานครศรีธรรมราช เขต 1
ผู้อำนวยการ: นายสุธน เกิดมณี
สี:    สีฟ้า-สีขาว
ต้นไม้: หางนกยูง
เว็บไซต์: http://www.anuban.ac.th/
โรงเรียนอนุบาลนครศรีธรรมราช "ณ นครอุทิศ" (อังกฤษ: Anuban Nakhon Si Thammarat "Na Nakhon Utit" School) เป็นเป็นโรงเรียนประถมศึกษาประจำจังหวัดนครศรีธรรมราช สังกัดสำนักงานเขตพื้นที่การศึกษาประถมศึกษานครศรีธรรมราช เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ

โรงเรียนอนุบาลนครศรีธรรมราช "ณ นครอุทิศ" ได้รับอนุญาตจากกระทรวงศึกษาธิการ เมื่อ พ.ศ. 2486 โดยอาศัยบ้านหมอแมคดาเนียล เป็นสถานที่จัดการเรียนการสอน และได้ย้ายมาเรียนที่โรงเรียนกัลยาณีศรีธรรมราช เมื่อ พ.ศ. 2487
ต่อมาเมื่อ พ.ศ. 2488 ได้ย้ายกลับไปเรียนที่บ้านหมอแมคดาเนียลอีกครั้ง และได้ย้ายมาเรียนที่โรงเรียนกัลยาณีศรีธรรมราชอีกครั้ง เมื่อ พ.ศ. 2489
จนกระทั่งเมื่อ พ.ศ. 2493 กระทรวงศึกษาธิการ และเจ้าพระยาบดินทรเดชานุชิต (แย้ม ณ นคร) ได้ร่วมทำการก่อสร้างโรงเรียนในที่ดินของวัดประตูขาว เพื่ออุทิศเป็นอนุสรณ์แก่ท่านกลาง ณ นคร และได้ตั้งชื่อว่า โรงเรียนอนุบาลนครศรีธรรมราช “ณ นคร อุทิศ” โดยเปิดสอนเฉพาะชั้นอนุบาลปีที่ 1-2
ต่อมาเมื่อ พ.ศ. 2502 เปิดขยายชั้นประถมศึกษาปีที่ 1 (ประถมศึกษาตอนต้น) และเปิดขยายชั้นประถมศึกษาปีที่ 5 (ประถมศึกษาตอนปลาย) เมื่อ พ.ศ. 2521
ต่อมาเมื่อ พ.ศ. 2546 ได้เปิดสอนโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Programme : EP) และเมื่อ พ.ศ. 2558 ได้เปิดสอนโครงการยกระดับผลสัมฤทธิ์ทางการเรียนภาษาอังกฤษ (English Enhamecment Programme : EEP) และเมื่อ พ.ศ. 2563 ได้เปิดสอนโครงการยกระดับผลสัมฤทธิ์ทางการเรียนวิทยาศาสตร์ และคณิตศาสตร์ (Science and Mathematics Programme : SMP)
ข้อมูลทั่วไป

สัญลักษณ์โรงเรียน : ดอกบัวสีชมพู และอักษร อ สีฟ้า ใช้เป็นสัญลักษณ์ของโรงเรียนอนุบาลประจำจังหวัดทั่วประเทศ
สีประจำโรงเรียน : สีฟ้า สีขาว
สีฟ้า หมายถึง ความสดชื่น ร่าเริงแจ่มใสของวัยเด็ก
สีขาว หมายถึง ความบริสุทธิ์ หมดจดเหนือสิ่งอิ่นใด
ต้นไม้ประจำโรงเรียน : ต้นหางนกยูง
ปรัชญาโรงเรียน : ความรู้ คู่ความดี
คำขวัญโรงเรียน : ประพฤติงาม ความรู้ดี มีอนามัย ใจสู้งาน บริการสังคม
หลักสูตร

โรงเรียนอนุบาลนครศรีธรรมราช "ณ นครอุทิศ" ได้แบ่งการจัดการเรียนการสอน 2 ระดับ คือ
ระดับชั้นอนุบาล
โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Programme : EP) ระดับชั้นละ 3 ห้อง ห้องละ 25 คน (75 คน)
ห้องเรียนปกติ ระดับชั้นละ 8 ห้อง ห้องละ 30 คน (240 คน)
ระดับชั้นประถมศึกษา
โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Programme : EP) ระดับชั้นละ 2 ห้อง ห้องละ 30 คน (60 คน)
โครงการจัดการเรียนการสอนเพื่อยกระดับผลสัมฤทธิ์ทางการเรียนภาษาอังกฤษ (English Enhancement Programme : EEP) ระดับชั้นละ 2 ห้อง ห้องละ 36 คน (72 คน)
โครงการพัฒนาศักยภาพนักเรียนด้านวิทยาศาสตร์ คณิตศาสตร์ และเทคโนโลยี (Science Mathematics and Technology Programme : SMTP) ระดับชั้นละ 2 ห้อง ห้องละ 30 คน (60 คน)
โครงการพัฒนาศักยภาพนักเรียนด้านภาษาจีน (Chinese Programme : CNP) ระดับชั้นละ 1 ห้อง ห้องละ 30 คน (30 คน)
ห้องเรียนปกติ 5 ห้อง
ทำเนียบผู้บริหาร

โรงเรียนอนุบาลนครศรีธรรมราช "ณ นครอุทิศ" มีผู้บริหารจำนวน 10 ท่าน ดังนี้
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | ตำแหน่ง | เริ่มวาระ | สิ้นสุดวาระ |
| 1 | นางนวลละออ ลีละพันธ์ | ผู้อำนวยการ | พ.ศ. 2486 | พ.ศ. 2489 |
| 2 | นางอรุณรัตน์ คีรินทร์นนท์ | ผู้อำนวยการ | พ.ศ. 2489 | พ.ศ. 2526 |
| 3 | นางนิศานาถ เศวตสุด | ผู้อำนวยการ | พ.ศ. 2526 | พ.ศ. 2535 |
| 4 | นางสาวกระสินธุ์ การุญ | ผู้อำนวยการ | พ.ศ. 2536 | พ.ศ. 2541 |
| 5 | นายสมปอง เพชรช่วย | ผู้อำนวยการ | พ.ศ. 2541 | พ.ศ. 2546 |
| 6 | นายณรงค์ จงบุรี | ผู้อำนวยการ | พ.ศ. 2546 | พ.ศ. 2551 |
| 7 | นายศรศักดิ์ หนูรัตน์ | ผู้อำนวยการ | พ.ศ. 2551 | พ.ศ. 2557 |
| 8 | นายสินเทา บุญขวัญ | ผู้อำนวยการ | พ.ศ. 2557 | พ.ศ. 2561 |
| 9 | นายสุธน เกิดมณี | ผู้อำนวยการ | พ.ศ. 2561 | พ.ศ. 2563 |
| 10 | นายวันชัย วงศ์ศิลป์ | ผู้อำนวยการ | พ.ศ. 2563 | พ.ศ. 2564 |
| 11 | นางนวลใย สุทธิพิทักษ์ | ผู้อำนวยการ | พ.ศ. 2565 | ปัจจุบัน |
อาคารและสถานที่

โรงเรียนอนุบาลนครศรีธรรมราช "ณ นครอุทิศ" ประกอบด้วยพื้นที่ทั้งหมด 2 แห่ง คือ
โรงเรียนอนุบาลนครศรีธรรมราช "ณ นครอุทิศ"' แห่งที่ 1 (วัดประตูขาว) เลขที่ 716 ถนนราชดำเนิน ตำบลคลัง อำเภอเมืองนครศรีธรรมราช จังหวัดนครศรีธรรมราช 80000
ห้องเรียนปกติ
โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Programme : EP)
โครงการจัดการเรียนการสอนเพื่อยกระดับผลสัมฤทธิ์ทางการเรียนภาษาอังกฤษ (English Enhancement Programme : EEP)
โรงเรียนอนุบาลนครศรีธรรมราช "ณ นครอุทิศ"' แห่งที่ 2 (วัดโพธาราม) เลขที่ 0 หมู่ที่ 1 ตำบลท่าไร่ อำเภอเมืองนครศรีธรรมราช จังหวัดนครศรีธรรมราช 80000
โครงการพัฒนาศักยภาพนักเรียนด้านวิทยาศาสตร์ คณิตศาสตร์ และเทคโนโลยี (Science Mathematics and Technology Programme : SMTP)
โครงการพัฒนาศักยภาพนักเรียนด้านภาษาจีน (Chinese Programme : CNP)
แหล่งข้อมูลอื่น

โรงเรียนอนุบาลนครศรีธรรมราช "ณ นครอุทิศ"[ลิงก์เสีย]
The English Programme, Anuban Nakhon Si Thammarat "Na Nakhon Utit" School
เขตทุ่งครุ

| เขตทุ่งครุ |
| --- | --- |
เขต
การถอดเสียงอักษรโรมัน
 • อักษรโรมัน: Khet Thung Khru
วัดหลวงพ่อโอภาสี
คำขวัญ: หลวงพ่อโอภาสีที่ศักดิ์สิทธิ์ สัตว์เศรษฐกิจแพะแกะไก่ปลา นกเขาชวาเสียงดี กล้วยไม้หลากสีหลายพันธุ์ มะม่วงนวลจันทร์เลิศรส ส้มบางมดเลื่องชื่อลือนาม
แผนที่กรุงเทพมหานคร เน้นเขตทุ่งครุ
พิกัด: 13°36′42.25″N 100°30′34.40″E﻿ / ﻿13.6117361°N 100.5095556°E﻿ / 13.6117361; 100.5095556
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 30.741 ตร.กม. (11.869 ตร.ไมล์)
ประชากร (2566)
 • ทั้งหมด: 124,093 คน
 • ความหนาแน่น: 4,036.73 คน/ตร.กม. (10,455.1 คน/ตร.ไมล์)
รหัสไปรษณีย์: 10140
รหัสภูมิศาสตร์: 1049
ที่อยู่ สำนักงาน: เลขที่ 2 ซอยประชาอุทิศ 86 (พึ่งสายบำเพ็ญ) ถนนประชาอุทิศ แขวงทุ่งครุ เขตทุ่งครุ กรุงเทพมหานคร 10140
เว็บไซต์: www.bangkok.go.th/thungkhru
 ส่วนหนึ่งของสารานุกรมประเทศไทย
ทุ่งครุ เป็นหนึ่งในห้าสิบเขตของกรุงเทพมหานคร สภาพทั่วไปเป็นแหล่งที่อยู่อาศัยหนาแน่นน้อยและหนาแน่นปานกลาง โดยมีพื้นที่ทำการเกษตรเป็นหลักทางทิศตะวันตกเฉียงใต้
ที่ตั้งและอาณาเขต

เขตทุ่งครุตั้งอยู่ทางทิศตะวันออกเฉียงใต้ของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับเขตจอมทองและเขตราษฎร์บูรณะ มีลำรางสาธารณะ คลองกอไผ่ขวด ลำรางสาธารณะ คลองตาเทียบ คลองราษฎร์บูรณะ คลองข้างโรงเรียนขจรโรจน์ ลำรางสาธารณะ คลองแจงร้อน และลำรางสาธารณะเป็นเส้นแบ่งเขต
ทิศตะวันออก ติดต่อกับอำเภอพระประแดง (จังหวัดสมุทรปราการ) มีคลองบางพึ่ง ลำรางสาธารณะ คลองขุดเจ้าเมือง และคลองรางใหญ่เป็นเส้นแบ่งเขต
ทิศใต้ ติดต่อกับอำเภอพระสมุทรเจดีย์ (จังหวัดสมุทรปราการ) มีคลองบางจาก คลองกะออมใน คลองท่าเกวียน คลองตาสน และคลองกะออมเป็นเส้นแบ่งเขต
ทิศตะวันตก ติดต่อกับเขตบางขุนเทียน มีคลองรางแม่น้ำและคลองบางมดเป็นเส้นแบ่งเขต
ประวัติ

เดิมทุ่งครุมีฐานะเป็น ตำบลทุ่งครุ ขึ้นอยู่กับอำเภอราษฎร์บูรณะ จังหวัดธนบุรี ต่อมาอำเภอราษฎร์บูรณะได้ถูกโอนไปขึ้นกับจังหวัดพระประแดงอยู่ช่วงหนึ่ง จนกระทั่งจังหวัดนี้ถูกยุบลงเป็นอำเภอในจังหวัดสมุทรปราการ อำเภอราษฎร์บูรณะรวมทั้งตำบลทุ่งครุจึงกลับมาอยู่ในการปกครองของจังหวัดธนบุรีอีกครั้ง และภายหลังได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกชื่อตำบลและอำเภอใหม่ด้วย ตำบลทุ่งครุจึงได้รับการเปลี่ยนแปลงฐานะเป็น แขวงทุ่งครุ ขึ้นกับสำนักงานเขตราษฎร์บูรณะ จนกระทั่งวันที่ 18 พฤศจิกายน พ.ศ. 2540 ได้มีประกาศกระทรวงมหาดไทยจัดตั้ง เขตทุ่งครุ ขึ้น โดยแบ่งพื้นที่ทางทิศใต้ของเขตราษฎร์บูรณะออกมา 2 แขวง
การแบ่งเขตการปกครอง

ท้องที่เขตทุ่งครุแบ่งเขตการปกครองย่อยออกเป็น 2 แขวง โดยมีคลองราชพฤกษ์และคลองสะพานควายเป็นเส้นแบ่งเขต ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | บางมด | Bang Mot | 12.765 | 55,029 | 4,310.93 |  |
| 2. | ทุ่งครุ | Thung Khru | 17.976 | 69,064 | 3,842.01 |  |
| ทั้งหมด | ทั้งหมด | ทั้งหมด | 30.741 | 124,093 | 4,036.73 |  |
ประชากร

| สถิติประชากรตามทะเบียนราษฎร เขตทุ่งครุ> ปี (พ.ศ.) | สถิติประชากรตามทะเบียนราษฎร เขตทุ่งครุ> ประชากร | สถิติประชากรตามทะเบียนราษฎร เขตทุ่งครุ> การเพิ่มและการลด |
| --- | --- | --- |
| 2541 | 84,561 | แบ่งเขต |
| 2542 | 87,609 | +3,048 |
| 2543 | 90,427 | +2,818 |
| 2544 | 93,496 | +3,069 |
| 2545 | 97,164 | +3,668 |
| 2546 | 101,254 | +4,090 |
| 2547 | 104,828 | +3,574 |
| 2548 | 107,609 | +2,781 |
| 2549 | 110,469 | +2,860 |
| 2550 | 111,621 | +1,152 |
| 2551 | 113,008 | +1,387 |
| 2552 | 114,180 | +1,172 |
| 2553 | 115,131 | +951 |
| 2554 | 115,823 | +692 |
| 2555 | 116,523 | +700 |
| 2556 | 117,662 | +1,139 |
| 2557 | 119,349 | +1,687 |
| 2558 | 120,613 | +1,264 |
| 2559 | 120,976 | +363 |
| 2560 | 121,833 | +857 |
| 2561 | 122,296 | +463 |
| 2562 | 123,048 | +752 |
| 2563 | 123,700 | +652 |
| 2564 | 123,392 | -308 |
| 2565 | 123,761 | +369 |
| 2566 | 124,093 | +332 |
การคมนาคม

ในพื้นที่เขตทุ่งครุมีทางสายหลัก ได้แก่
ถนนประชาอุทิศ ตั้งแต่คลองข้างโรงเรียนขจรโรจน์จนถึงคลองบางจาก (สิ้นสุดเขตกรุงเทพมหานคร)
ถนนกาญจนาภิเษก ตั้งแต่คลองบางมด จนถึงคลองขุดเจ้าเมือง(สิ้นสุดเขตกรุงเทพมหานคร)
ทางสายรองได้แก่
ถนนพุทธบูชา
ถนนครุใน
ถนนเลียบวงแหวน
ซอยพุทธบูชา 36
ซอยประชาอุทิศ 33
ซอยประชาอุทิศ 69
ซอยประชาอุทิศ 90
สถานที่สำคัญ > มหาวิทยาลัย

มหาวิทยาลัยเทคโนโลยีพระจอมเกล้าธนบุรี
วิทยาลัยพณิชยการเชตุพน
สถานที่สำคัญ > โรงเรียน

โรงเรียนวัดพุทธบูชา
อิสลามวิทยาลัยแห่งประเทศไทย
โรงเรียนนาหลวง
โรงเรียนราษฎร์บูรณะ (มูฮำหมัดอุทิศ)
โรงเรียนวัดทุ่งครุ (พึ่งสายอนุสรณ์)